b'\n_START_ARTICLE_\nRemigijus Ju\xc5\xa1k\xc4\x97nas\n_START_SECTION_\nBiografija\n_START_PARAGRAPH_\n1974 m. baig\xc4\x97 Vilniaus universitet\xc4\x85. 2005 m. fizini\xc5\xb3 moksl\xc5\xb3 daktaras._NEWLINE_Nuo 1974 m. Chemijos instituto mokslo darbuotojas, 1992\xe2\x80\x931998 m. mokslinis sekretorius, vyriausiasis mokslo darbuotojas, nuo 2002 m. Med\xc5\xbeiag\xc5\xb3 strukt\xc5\xabros skyriaus vadovas. 1992\xe2\x80\x931996 m. Vilniaus universiteto ir Vilniaus pedagoginio universiteto d\xc4\x97stytojas, nuo 2007 m. Vilniaus universiteto d\xc4\x97stytojas; nuo 2007 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai \xe2\x80\x93 metal\xc5\xb3 ir j\xc4\x85 lydini\xc5\xb3 elektrolitini\xc5\xb3, dang\xc5\xb3 strukt\xc5\xabros tyrimai rentgeno spinduli\xc5\xb3 difrakcijos ir elektronin\xc4\x97s mikroskopijos metodais. Suk\xc5\xabr\xc4\x97 elektrolitin\xc4\x99 cel\xc4\x99, naudojam\xc4\x85 elektrochemijos proces\xc5\xb3 metu susidaran\xc4\x8dioms faz\xc4\x97ms (junginiams) tirti in situ rentgeno difrakcijos b\xc5\xabdu, nustat\xc4\x97, kad chemi\xc5\xa1kai varijuojant susidar\xc4\x99s vario hidridas i\xc5\xa1\xc4\x97mus bandin\xc4\xaf i\xc5\xa1 tirpalo virsta variu ir kad didelio t\xc5\xabrio nikelio hidridas susidaro elektroliti\xc5\xa1kai \xc4\xafsotinant nikel\xc4\xaf vandeniliu ne tik r\xc5\xabg\xc5\xa1tiniuose, bet ir \xc5\xa1arminiuose tirpaluose. Nuodugniai i\xc5\xa1tyr\xc4\x97 metastabiliosios Cu\xe2\x80\x93Sn faz\xc4\x97s susidarym\xc4\x85 vykstant vario ir alavo elektrolitiniam s\xc4\x85s\xc4\x97d\xc5\xbeiui.'